**HOTĂRÂREA Nr. 42**

**din 26 noiembrie 2021**

**privind alocarea unei sume de bani pentru cumpărarea de cadouri pentru copiii de la grădinița și școala gimnazială clasele I-VIII din comuna Băla, județul Mureș, cu ocazia serbării pomului de iarnă**

 Consiliul local al comunei Băla, județul Mureș, întrunit în ședința ordinară din data de 26 noiembrie 2021

Văzând referatul de aprobare al primarului comunei din care rezultă necesitatea şi oportunitatea adoptării unei hotărâri privind alocarea unei sume de bani pentru cumpărarea de cadouri pentru copiii de la grădinița și școala gimnazială clasele I-VIII din comuna Băla, județul Mureș, cu ocazia serbării pomului de iarnă;

* raportul de specialitate întocmit de secretarul general al comunei nr. 2646 din 28 octombrie 2021;

 Având în vedere prevederile Hotărârii Consiliului Local Băla nr. 18/14.04.2021 privind aprobarea bugetului de venituri si cheltuieli al comunei Băla pe anul 2021;

 In baza dispoziţiilor Legii nr. 52/2003, privind transparenţa decizionala în administraţia publică;

 In temeiul art. 129, alin.(4) lit.a), alin.(7) lit.d,e), art.136, art.139 alin.(3) lit.a) şi i), art.196 alin.(1), lit.a), art.243 alin.(1) lit.a) din Ordonanţa de Urgenţă 57/2019 privind Codul administrativ, cu modificările și completările ulterioare, adoptă următoarea,

**H o t ă r â r e :**

**Art.1.** Se aprobă alocarea sumei de 2500 lei de la bugetul local pe anul 2021, pentru cumpărarea de cadouri pentru copiii de la grădinița și școala gimnazială clasele I-VIII din comuna Băla, județul Mureș, cu ocazia serbării pomului de iarnă.

**Art.2.** Cu ducerea la îndeplinire a prezentei hotărâri se însărcinează primarul comunei Băla, judetul Mureş și Compartimentul financiar contabil, impozite şi taxe, achiziţii publice, autorizare şi control activităţi economice, din cadrul Primăriei comunei Băla.

**Art.3.** Un exemplar de pe prezenta se va comunica, prin grija secretarului general al comunei, la :

* Institutia Prefectului - judetul Mureş;
* Primarul comunei Băla;
* Compartimentului financiar contabil, impozite şi taxe, achiziţii publice, autorizare şi control activităţi economice, din cadrul Primăriei comunei Băla
* Se va afisa.

 **Preşedinte de şedinţă, Contrasemnează,**

 **Secretar general al comunei**

 **Daniel LAZAR Florin-Grigore Cioloca**

Red./înt.5 ex.CFG